Heroes of Might and Magic III

Sinun on tuhottava vihollisarmeijat ja valloitettava heidän kaupunkinsa neljän viikon sisällä.

Käynnistä peli valitsemalla New game ja napsauta painiketta näytölle avautuvassa ikkunassa. Näet näytöllä kartan ja hahmon, jota sinun on ohjattava. Napsauta hiirellä sitä kohtaa, johon haluat hahmosi siirtyvän. Seuraava napsautus lähettää hahmosi liikkeelle.

Ympäristössä näkyy nyt monia mielenkiintoisia paikkoja ja voit liikkua eteenpäin, kun siirrät hiiren osoittimen näytön reunaan. Heroes of Might and Magic sisältää kolme tehtäväkokonaisuutta löytöretkiä, taisteluja sekä uusien hahmojen ja tarvikkeiden hankkimista. Kun osoitat vihollista hiiren osoittimella, osoitin muuttuu miekaksi. Voit haastaa vihollisen kaksintaisteluun napsauttamalla häntä miekalla. Helpoin tapa taistella on antaa tietokoneen heiluttaa asetta. Kone käy taistoon, kun napsautat painiketta, jossa on kaksi miekkaa ristikkäin. 

Jos häviät kaksintaistelun, menetät ohjaamasi ritarin. Voit ostaa uuden ritarin kaksoisnapsauttamalla näytön oikeassa reunassa olevaa kaupunki-painiketta. Seuraavassa kuvassa näet kaupungin. Kun napsautat näytön vasemmassa reunassa olevaa pientä taloa, voit palkata uuden sankarin taistelemaan puolestasi.

Ympäristössä liikkuessasi näet mielenkiintoiselta vaikuttavia paikkoja, joista voit löytää hyödyllisiä asioita, kuten aarteita ja aseita. 

Heroes of Might and Magic III -pelistä poistutaan Esc-painikkeella. Valinta vahvistetaan napsauttamalla V-painiketta. Valitse päävalikossa Quit ja vahvista valinta vielä kerran napauttamalla V-painiketta.